જ્યારે આ ફોર્મેટ અંગે ભૂતપૂર્વ ક્રિકેટ ખેલાડીઓ અને ક્રિકેટ પંડિતો વચ્ચે Twitter પર ચર્ચા ચાલી ત્યારે ECB દ્વારા એવી દલીલ બિનઅધિકારીક રીતે ફેલાવવામાં આવી કે આ તો જે લોકોને હજીપણ ક્રિકેટ ગમતું નથી તે લોકોને અથવાતો જેમને ક્રિકેટ વિષે કોઈજ માહિતી નથી તેમના માટે આ ફોર્મેટ વિચારવામાં આવ્યું છે અને તેને પરિવારો વચ્ચે લોકપ્રિય કરવામાં આવશે. જો આમ જ હોય તો કદાચ કોઈને ખાસ વાંધો ન હોઈ શકે. તેમ છતાં માત્ર વીસ બોલ પ્રતિ ઇનિંગ ઘટાડીને ક્રિકેટને ક્રિકેટથી અજાણ લોકો વચ્ચે લઇ જઈને કેવી રીતે લોકપ્રિય કરી શકાશે એ લોજીક હજી પણ ગળે ઉતરતું નથી.